AIŠKINAMASIS RAŠTAS

Dėl prašymo perduoti valstybės nekilnojamąjį turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų r. sav., Inturkės sen., Bučeliškės k. 6 yra valstybei nuosavybės teise priklausantys ir šiuo metu valstybės įmonės Utenos miškų urėdijos patikėjimo teise valdomi pastatai ir statiniai – administracinis pastatas, transformatorinė, siurblinė, gręžinys ir 2 rezervuarai. VĮ Utenos miškų urėdija 2015 m. lapkričio 27 d. raštu Nr. SK-824 “Dėl pastatų perdavimo” nurodo, kad šis turtas, likvidavus VĮ Utenos miškų urėdijos Rudesos girininkiją, tapo nebereikalingas urėdijos pagrindinėms funkcijoms vykdyti. Taip pat Molėtų rajono savivaldybės meras gavo Labdaros ir paramos fondo „Nugalėtojų akademija“ (toliau – Fondas) 2015 m. spalio 21 d. raštą Nr. P 0617 „Dėl patalpų perėmimo“, kuriame Fondas prašo apsvarstyti galimybę perimti savivaldybės nuosavybėn aukščiau išvardintą turtą. Administraciniame pastate Fondas savo veiklai pagal panaudos sutartį, sudarytą vadovaujantis Lietuvos Respublikos Vyriausybės 2010 m. liepos 21 d. nutarimu Nr. 1119 „Dėl nekilnojamojo turto perdavimo pagal panaudos sutartį“, naudoja 916,19 kv. m ploto patalpas ir visą kitą aukščiau nurodytą turtą. Sutartis sudaryta 20 metų (iki 2030-08-15).

Perimtus Utenos miškų urėdijos patikėjimo teise valdomus pastatus ir statinius planuojama perduoti Fondui pagal panaudos sutartį toliau vykdyti priklausomų asmenų (alkoholikų, narkomanų) socialinę ir psichologinę reabilitaciją. Laisvas patalpas Molėtų rajono savivaldybė naudos socialinių paslaugų teikimui.

Šio sprendimo tikslas - prašyti Lietuvos Respublikos Vyriausybės perduoti neatlygintinai Molėtų rajono savivaldybės nuosavybėn savarankiškųjų funkcijų – socialinių paslaugų planavimo ir teikimo, socialinių paslaugų įstaigų steigimo, išlaikymo ir bendradarbiavimo su nevyriausybinėmis organizacijomis – įgyvendinimui valstybei nuosavybės teise priklausantį nekilnojamąjį turtą – administracinį pastatą, transformatorinę, siurblinę, gręžinį ir 2 rezervuarus, esančius Molėtų r. sav., Inturkės sen., Bučeliškės k. 6.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 12 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 punktas;

Valstybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 11.1. punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perimtą valstybės turtą savivaldybė perduos Fondui pagal panaudos sutartį ir Fondas toliau galės vykdyti priklausomų asmenų (alkoholikų, narkomanų) socialinę ir psichologinę reabilitaciją.

Neigiamų pasekmių nėra.

**4. Priemonės sprendimui įgyvendinti**

-

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja